Тодор Атанасов
На трудолюбивите

chitanka.info

Полето ги посреща с дъх на биле,

по клоните навред блести роса.

И те вървят отново подранили,

и слушат пак на птиците гласа.

Покланят им се класовете тънки

и пътят все така извива бял.

В събудения шепот на кадънки

познават дъжд, когато е валял.

От хълма вече слънцето наднича,

работна глъчка в утрото звъни.

Трудът със хляба сладък и пшеничен

до горе пълни дългите им дни.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.